钦定古今图书集成/明伦汇编/氏族典/第347卷 > 周子良
## 钦定古今图书集成/明伦汇编/氏族典/第347卷 > 周子良

按《万姓统谱》：子良，钱塘人。举人材，授永清县主簿。永
乐己丑，应求贤之诏，升苑马寺丞，改工部主事，迁兵
部郎中。苦节自持，数鬻产以支宦费。宣德间，山东清
理军伍，方岁饥，民流离，奏乞俟丰年，许之。以疾赐致
仕，作小轩曰“乐稼”，栖迟乎中者二十年。正统丙寅，寿
八十卒。人皆称其廉简谨重。所著有《乐稼诗稿》。